सीनियर सिटिजन को 7.60% और अन्य को 7.10% सालाना ब्याज, जानें स्कीम से जुड़ी खास बातें
स्टेट बैंक ऑफ इंडिया (SBI) की नई फिक्स डिपॉजिट (FD) स्कीम अमृत कलश इसी महीने यानी 30 जून को खत्म होने वाली है। इसके तहत सीनियर सिटिजन को FD पर 7.60% और अन्य को 7.10% सालाना ब्याज दिया जा रहा है। इस फिक्स डिपॉजिट स्कीम
स्टेट बैंक ऑफ इंडिया (SBI) की नई फिक्स डिपॉजिट (FD) स्कीम अमृत कलश इसी महीने यानी 30 जून को खत्म होने वाली है। इसके तहत सीनियर सिटिजन को FD पर 7.60% और अन्य को 7.10% सालाना ब्याज दिया जा रहा है। इस फिक्स डिपॉजिट स्कीम में 400 दिन के लिए निवेश करना होता है। ऐसे में अगर आप FD पर ज्यादा ब्याज चाहते हैं तो इस स्कीम में निवेश कर सकते हैं। हम आपको इसके बारे में बता रहे हैं।
ये एक स्पेशल टर्म डिपॉजिट
अमृत कलश एक स्पेशल रिटेल टर्म डिपॉजिट यानी FD है। इसमें सीनियर सिटीजन को 7.60% और आम नागरिकों को 7.1% के दर से इंटरेस्ट रेट मिलता है। इसमें अधिकतम 2 करोड़ रुपए की FD करा सकते हैं। अमृत कलश स्कीम के तहत आपको ब्याज का भुगतान प्रति महीना, प्रति तिमाही और हर छमाही किया जाता है। आप अपनी सुविधा के अनुसार FD ब्याज का पेमेंट तय कर सकते हैं।
ऑनलाइन या ऑफलाइन कर सकते हैं निवेश
इस स्कीम में निवेश करने के लिए आप बैंक के ब्रांच जाकर भी निवेश कर सकते है। वहीं नेटबैंकिंग और SBI YONO ऐप के जरिए भी इसमें निवेश किया जा सकता है। अमृत कलश पर आम FD की तरह ही लोन लेने की सुविधा भी मिलती है। स्कीम के बारे में अधिक जानकारी के लिए यहां क्लिक करें
SBI कितने साल की FD पर कितना ब्याज दे रहा 
पंजाब नेशनल बैंक 444 दिन की खास FD पर दे रहा 8.05% तक ब्याज
पंजाब नेशनल बैंक (PNB) 444 दिन की खास FD पर आम नागरिकों को 7.25% और सीनियर सिटीजन (वरिष्ठ नागरिक) को 7.75% ब्याज ऑफर कर रहा है। वहीं सुपर सीनियर सिटीजन (अति वरिष्ठ नागरिक) को 8.05% ब्याज दिया जा रहा है। यह ब्याज दरें 2 करोड़ से कम के डिपॉजिट के लिए है। इसमें भी ऑनलाइन या ऑफलाइन दोनों ही तरीकों से निवेश किया जा सकता है।
PNB कितने साल की FD पर कितना ब्याज दे रहा 
